A BIZOTTSÁG HATÁROZATA
(2008. június 20.)
egyes állami támogatásra vonatkozó határozatok meghosszabbításáról
(az értesítés a C(2008) 2883. számú dokumentummal történt)
(EGT-vonatkozású szöveg)
(2008/484/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre és különösen annak 87. és 88. cikkére,
mivel:
(1)
Az EK-Szerződés 87. és 88. cikkének a foglalkoztatásra nyújtott állami támogatásra történő alkalmazásáról szóló, 2002. december 5-i 2204/2002/EK bizottsági rendelet (1), az EK-Szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK bizottsági rendelet (2), valamint az EK-Szerződés 87. és 88. cikkének a képzési támogatásokra való alkalmazásáról szóló, 2001. január 12-i 68/2001/EK bizottsági rendelet (3) hatályát a 2204/2002/EK, 70/2001/EK és 68/2001/EK rendeletnek az alkalmazási időszak kiterjesztése tekintetében történő módosításáról szóló, 2006. december 20-i 1976/2006/EK bizottsági rendelet (4)2008. június 30-ig meghosszabbította. Az állami támogatási rendszerek 2204/2002/EK, 70/2001/EK vagy 68/2001/EK rendelet alapján történő jóváhagyásáról szóló bizottsági határozatok hatályát a 2007/72/EK bizottági határozat (5)2008. június 30-áig meghosszabbította.
(2)
Tekintettel arra, hogy a fenti rendeletek helyébe lépő általános csoportmentességi rendelet (6) elfogadására és a Hivatalos Lapban történő közzétételére 2008. június 30-a után kerül sor, szükséges az állami támogatási rendszerek 2204/2002/EK, 70/2001/EK vagy 68/2001/EK rendelet alapján történő jóváhagyásáról szóló bizottsági határozatok hatályának korlátozott időtartamra való meghosszabbítása az általános csoportmentességi rendelet hatálybalépéséig tartó megfelelő átmeneti időszak biztosítása céljából,
ELFOGADTA EZT A HATÁROZATOT:
1. cikk
A 2007-2013 közötti időszakra vonatkozó nemzeti regionális támogatásokról szóló, 2006. március 4-i iránymutatás (7) 107. pontjának 3. francia bekezdésében rögzített és valamennyi tagállam által elfogadott megfelelő intézkedések sérelme nélkül az e határozat hatálybalépése előtt a 2204/2002/EK, 70/2001/EK vagy 68/2001/EK rendelet alapján állami támogatási rendszerek jóváhagyásáról szóló bizottsági határozatok hatálya 2008. szeptember 30-ig meghosszabbításra kerül.
2. cikk
Ennek a határozatnak a tagállamok a címzettjei.
Ezt a rendeletet 2008. június 1-jétől kell alkalmazni.
Kelt Brüsszelben, 2008. június 20-én.